Lav et referat af nedenstående tekst:

Tekst:
Der sad heldigvis ikke nogen ved morgenbordet, da en 21-årig mand i bil pludselig bragede ind i køkkenet i villaen ved 6.30-tiden søndag morgen. Den 21-årige mand fra Aalborg havde lånt sin mors bil, en Opel Astra, og formentlig i spirituspåvirket tilstand havde han kørt en tur og af uvisse årsager havnet i Sørup-området. Den unge mand mistede herredømmet, og på Hjedsbækvej ud for nummer 43 gik det galt. Vagtchefen hos Nordjyllands Politi, Mogens Hougesen, oplyser, at det endnu er uvist, hvorvidt man umiddelbart kan fjerne bilen fra huset. - Så vidt jeg har fået oplyst, kan der være fare for, at huset styrter sammen, så det er beredskabet nu i gang med at finde ud af, siger han. Der skete omfattende skader på hus og bil, mens ingen personer kom til skade i forbindelse med påkørslen. Den 21-årige mand er kørt til sygehuset til undersøgelse for småskader, ligesom der er taget blodprøver af den unge mand for at slå fast om, han var spirituspåvirket og eller påvirket af euforiserende stoffer.

Referat:
Ups, god morgen i køkkenet. En bil bragede tidligt søndag morgen direkte ind i køkkenet i et hus på Hjedsbækvej i Sørup ved Støvring.